PRIEVIDZA. V stredu v ranných hodinách došlo k dopravnej nehode pred Základnou školou na Mariánskej ulici v Prievidzi.Môže vás zaujaťČítajte
"Podľa doterajších zistení vodička vozidla sa dostatočne nevenovala vedeniu vozidla a narazila prednou časťou vozidla do zábradlia oddeľujúceho vozovku od chodníka," informovala hovorkyňa Krajského riaditeľstva policajného zboru v Prievidzi Danka Adámiková.
K zraneniu osôb pri nehode nedošlo. Policajti na mieste vodičku podrobili dychovej skúške. Jej výsledok bol negatívny.
Poškodenú časť zábradlia po nehode odstránili a nahradili ju dočasnými prenosnými zábranami.